CELEX: 32015R1979
Language: fi
Date: 2015-08-28 00:00:00
Title: Komission delegoitu asetus (EU) 2015/1979, annettu 28 päivänä elokuuta 2015, yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteiden II, III ja IV muuttamisesta

5.11.2015   
            
            
               FI
            
            
               Euroopan unionin virallinen lehti
            
            
               L 289/3
            
         KOMISSION DELEGOITU ASETUS (EU) 2015/1979,
   annettu 28 päivänä elokuuta 2015,
   yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteiden II, III ja IV muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 978/2012 (1) ja erityisesti sen 5 artiklan 3 kohdan, 10 artiklan 5 kohdan ja 17 artiklan 2 kohdan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksen (EU) N:o 978/2012 4 artiklassa vahvistetaan perusteet tullietuuksien myöntämiselle yleisen tullietuusjärjestelmän, jäljempänä ’GSP-järjestelmä’, yleisen menettelyn mukaisesti.
            
         
               (2)
            
            
               Asetuksen (EU) N:o 978/2012 4 artiklan 1 kohdan a alakohdassa säädetään, että jos Maailmanpankki on kolmena peräkkäisenä vuotena luokitellut maan korkean tulotason tai ylemmän keskitulotason maaksi, sen ei pitäisi saada GSP-järjestelmän mukaisia etuuksia.
            
         
               (3)
            
            
               Asetuksen (EU) N:o 978/2012 4 artiklan 1 kohdan b alakohdassa säädetään, ettei GSP-etuuksia olisi myönnettävä maalle, joka on edunsaajana etuuskohteluun perustuvassa markkinoillepääsyjärjestelyssä, jonka tullietuudet ovat vähintään samantasoiset kuin GSP-järjestelmässä käytännössä kaiken kaupan osalta.
            
         
               (4)
            
            
               Asetuksen (EU) N:o 978/2012 1 artiklan 2 kohdan a alakohdassa tarkoitettujen GSP-järjestelmän yleisen menettelyn edunsaajamaiden luettelo vahvistetaan kyseisen asetuksen liitteessä II. Asetuksen (EU) N:o 978/2012 5 artiklan mukaan liitettä II on tarkasteltava kunkin vuoden tammikuun 1 päivänä, jotta voidaan ottaa huomioon 4 artiklassa vahvistettuihin perusteisiin liittyvät muutokset. Lisäksi siinä säädetään, että GSP-edunsaajamaalle ja talouden toimijoille on annettava riittävästi aikaa tehdä asiaankuuluvat mukautukset, joita maan aseman muuttuminen GSP-järjestelmässä edellyttää. GSP-järjestelmän soveltamista jatketaan näin ollen vuoden ajan siitä päivästä, jona maan aseman muuttaminen 4 artiklan 1 kohdan a alakohdan perusteella tulee voimaan ja kahden vuoden ajan etuuskohteluun perustuvan markkinoillepääsyjärjestelyn soveltamispäivästä, kuten 4 artiklan 1 kohdan b alakohdassa säädetään.
            
         
               (5)
            
            
               Maailmanpankki on luokitellut Fidžin, Irakin, Marshallinsaaret ja Tongan ylemmän keskitulotason maiksi vuonna 2013, 2014 ja 2015. Nämä maat eivät näin ollen enää täytä asetuksen (EU) N:o 978/2012 4 artiklan 1 kohdan a alakohdan mukaisia GSP-edunsaajamaan aseman edellytyksiä, joten ne olisi poistettava asetuksen (EU) N:o 978/2012 liitteestä II. Asetusta, jossa säädetään edunsaajamaan poistamisesta GSP-edunsaajamaiden luettelosta, olisi alettava soveltaa vuoden kuluttua asetuksen voimaantulopäivästä. Yksinkertaisuuden ja oikeusvarmuuden takaamiseksi Fidži, Irak, Kamerun, Marshallinsaaret ja Tonga olisi poistettava asetuksen (EU) N:o 978/2012 liitteestä II siten, että soveltaminen alkaa 1 päivänä tammikuuta 2017.
            
         
               (6)
            
            
               Etuuskohteluun perustuvaa markkinoillepääsyjärjestelyä alettiin soveltaa seuraavien maiden osalta eri päivämäärinä vuonna 2014: Georgia 1 päivänä syyskuuta 2014, Kamerun 4 päivänä elokuuta 2014 ja Fidži 28 päivänä heinäkuuta 2014. Yksinkertaisuuden ja oikeusvarmuuden takaamiseksi myös Georgia ja Kamerun olisi poistettava liitteestä II siten, että soveltaminen alkaa 1 päivänä tammikuuta 2017. Kuten edellä johdanto-osan 5 kappaleessa todetaan, Fidži olisi poistettu liitteestä II jo sen vuoksi, että siitä on tullut ylemmän keskitulotason maa.
            
         
               (7)
            
            
               Asetuksen (EU) N:o 978/2012 9 artiklan 1 kohdassa säädetään kestävää kehitystä ja hyvää hallintoa edistävän erityisen kannustusmenettelyn, jäljempänä ’GSP+’, mukaisten tullietuuksien myöntämistä koskevista kelpoisuusvaatimuksista. Yksi keskeinen vaatimus on, että maan on oltava GSP-edunsaajamaa. GSP+-edunsaajamaiden luettelo vahvistetaan asetuksen (EU) N:o 978/2012 liitteessä III.
            
         
               (8)
            
            
               Koska Georgia menettää GSP-edunsaajamaan aseman 1 päivänä tammikuuta 2017, se ei enää ole myöskään asetuksen (EU) N:o 978/2012 9 artiklan 1 kohdan mukainen GSP+-edunsaajamaa. Georgia olisi sen vuoksi poistettava myös asetuksen (EU) N:o 978/2012 liitteestä III siten, että soveltaminen alkaa 1 päivänä tammikuuta 2017.
            
         
               (9)
            
            
               Asetuksen (EU) N:o 978/2012 17 artiklan 1 kohdassa säädetään, että maa, jonka Yhdistyneet kansakunnat, jäljempänä ’YK’, on määrittänyt vähiten kehittyneeksi maaksi, saa vähiten kehittyneitä maita koskevan erityisen menettelyn mukaisia tullietuuksia (Everything But Arms arrangement, jäljempänä ’EBA’). EBA-edunsaajamaiden luettelo on mainitun asetuksen liitteessä IV.
            
         
               (10)
            
            
               YK poisti Samoan vähiten kehittyneiden maiden luettelosta 1 päivänä tammikuuta 2014. Samoa ei näin ollen enää täytä asetuksen (EU) N:o 978/2012 17 artiklan 1 kohdan mukaisia EBA-edunsaajamaan aseman edellytyksiä, joten se olisi poistettava asetuksen liitteestä IV. Asetusta, jossa säädetään edunsaajamaan poistamisesta EBA-edunsaajamaiden luettelosta, olisi alettava soveltaa kolmen vuoden siirtymäkauden kuluttua kyseisen asetuksen voimaantulopäivästä. Samoa olisi sen vuoksi poistettava liitteestä IV siten, että soveltaminen alkaa 1 päivänä tammikuuta 2019,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 978/2012 muuttaminen
   Muutetaan asetus (EU) N:o 978/2012 seuraavasti:
   
               1)
            
            
               Poistetaan liitteessä II seuraavat maat ja niitä vastaavat kirjainkoodit sarakkeista A ja B:
               
                           CM
                        
                        
                           Kamerun
                        
                     
                           FJ
                        
                        
                           Fidži
                        
                     
                           GE
                        
                        
                           Georgia
                        
                     
                           IQ
                        
                        
                           Irak
                        
                     
                           MH
                        
                        
                           Marshallinsaaret
                        
                     
                           TO
                        
                        
                           Tonga
                        
                     
         
               2)
            
            
               Poistetaan liitteessä III seuraava maa ja sitä vastaava kirjainkoodi sarakkeista A ja B:
               
                           GE
                        
                        
                           Georgia
                        
                     
         
               3)
            
            
               Poistetaan liitteessä IV seuraavat maat ja niitä vastaavat kirjainkoodit sarakkeista A ja B:
               
                           WS
                        
                        
                           Samoa
                        
                     
         2 artikla
   Voimaantulo ja soveltaminen
   Tämä asetus tulee voimaan 1 päivänä tammikuuta 2016.
   Sen 1 artiklan 1 ja 2 kohtaa sovelletaan 1 päivästä tammikuuta 2017.
   Sen 1 artiklan 3 kohtaa sovelletaan 1 päivästä tammikuuta 2019.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä elokuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 303, 31.10.2012, s. 1.